Bisan asa siya moadto, nagpamatuod ang Dios nga si Igsoong Branham mao ang propeta sa niini nga henerasyon. Sama kang Job, nakig-estorya ang Ginoo kaniya diha sa usa ka alimpulos. Sama kang Moises, nakita ang Haligi nga Kalayo nga mao ang nag-una kaniya. Sama kang Micheas, gibiaybiay siya sa mga kaparian. Sama kang Elias, usa siya ka tawo nga mahigugmaon sa kamingawan. Sama kang Jeremias, sinugo siya sa usa ka Manulonda. Sama kang Daniel, nakakita siya og mga panan-awon para sa umalabot nga panahon. Sama kang Ginoong Jesus, naila niya ang mga tinago sa kasingkasing. Ug sama kang Pablo, gipang-ayo niya ang mga masakiton.